Београд

05. април 2022.

**Процедура за подношење приговора на број бодова на Коначној ранг листи**

**за Други јавни позив програма бесповратних средстава**

**у оквиру Пројекта конкурентне пољопривреде Србије**

На основу члана 29. Правилника о додели бесповратних средстава у оквиру Пројекта конкурентне пољопривреде Србије, Тим за управљање Пројектом, који ради у Управи за аграрна плаћања, Министарства пољопривреде, шумарства и водопривреде, 30. марта 2022. године припремио је и објавио Коначну ранг листу за Други јавни позив програма бесповратних средстава који се финансира из зајма Међународне банке за обнову и развој (Уговор бр. 9023-YФ). Предмет Другог јавног позива биле су инвестиције, и прихватљиви трошкови, који се односе на унапређење конкурентности примарне сточарске производње и то у областима производње млека, производње меса, пчеларства и аквакултуре.

Коначна ранг листа објављена је на Интернет страни Управе за аграрна плаћања на следећој адреси: <http://uap.gov.rs/objavljena-konacna-rang-lista-podnosilaca-prijava-na-drugi-javni-poziv-u-okviru-projekta-za-konkurentnu-poljoprivredu-u-2022-godini/>

Подносиоци приговора који сматрају да Тим за управљање Пројектом није добро обрачунао бодове који су додељени у вези са поднетом апликацијом, чиме би се променио бодовни статус, потребно је да попуне упитник који се налази у прилогу овог обавештења. Попуњен упитник (*Word* формат) без потписа, потребно је доставити електронски Тиму за управљање Пројектом на следећу мејл адресу: [prigovori@scap.rs](mailto:prigovori@scap.rs).

По добијању приговора (уредно и јасно попуњен упитник који се налази испод обавештења), Тим за управљање Пројектом обавестиће сваког појединачног подносиоца/ку (у року од три (3) дана) да је приговор пристигао у адекватном формату, и да ће исти бити обрађен у прописаном року.

Упитник можете преузети на линку испод:

<https://docs.google.com/document/d/1lRTpkzEDOj5EAQzwW7EOrJjoa3xqEDu9/edit?usp=sharing&ouid=105441301530650916213&rtpof=true&sd=true>

Подношење приговора могуће је у периоду од 5. априла 2022. године до 20. априла 2022. Рок за достављање одговора сваком подносиоцу/подноситељки приговора је тридесет (30) дана од дана достављања приговора Тиму за управљање пројектом. Током подношења приговора на Коначну ранг листу није могуће додавање докумената који доносе бодове, мењање списка механизације или износа инвестиције.

***Тим за управљање Пројектом***